ᱢᱳᱫᱚᱨ ᱤᱱᱰᱤᱭᱟ

ᱢᱳᱫᱚᱨ ᱤᱱᱰᱤᱭᱟ  ᱫᱚ ᱑᱙᱕᱗ ᱥᱟ.ᱦᱤᱛ ᱨᱮᱭᱟᱜ ᱥᱤᱧᱚᱛ ᱦᱤᱱᱫᱤ ᱰᱨᱟᱢᱟ ᱯᱷᱤᱞᱢ ᱠᱟᱱᱟ,ᱡᱟᱦᱟᱸ ᱫᱚ ᱢᱮᱦᱵᱩᱵᱽ ᱠᱷᱟᱱ (:en:Mehboob Khan) ᱣᱟᱜ ᱫᱤᱥᱟ.-ᱩᱫᱩᱜᱛᱮ ᱥᱟᱯᱲᱟᱣ ᱞᱮᱱ ᱛᱟᱦᱮᱸᱱ ᱾ ᱱᱚᱶᱟᱨᱮ ᱱᱟᱨᱜᱤᱥ (Nargis), ᱥᱩᱱᱤᱞ ᱫᱚᱛᱛᱚ (Sunil Dutt), ᱨᱟᱡᱮᱱᱫᱨᱚ ᱠᱩᱢᱟᱨ (Rajendra Kumar) ᱟᱨ ᱨᱟᱡᱽ ᱠᱩᱢᱟᱨ (Raaj Kumar) ᱮᱢᱟᱱ ᱠᱚᱫᱚ ᱢᱩᱬ ᱪᱩᱨᱤᱛᱨᱮ ᱢᱮᱱᱟᱜ ᱠᱚᱣᱟ ᱾ 

ᱱᱚᱶᱟ ᱫᱚ ᱠᱷᱟᱱ ᱥᱟᱦᱮᱵᱽ ᱣᱟᱜ ᱑᱙᱔᱐ ᱥᱟᱞᱨᱮ ᱵᱮᱱᱟᱣ ᱞᱮᱫ ᱚᱣᱨᱚᱛ (:en:Aurat) ᱨᱮᱭᱟᱜ ᱨᱤᱢᱮᱠ ᱠᱟᱱᱟ, ᱱᱚᱶᱟ ᱫᱚ ᱨᱮᱸᱜᱮᱡ-ᱱᱟᱪᱟᱨ ᱠᱩᱲᱤ ᱨᱟᱫᱷᱟ (ᱱᱟᱨᱜᱤᱥ) ᱪᱮᱛᱟᱱ,ᱡᱟᱦᱟᱸᱭᱤᱡ ᱪᱷᱟᱛᱟ ᱫᱟᱨᱮ ᱵᱟ.ᱱᱩᱜ ᱟᱠᱟᱫᱮᱭᱟ,ᱪᱮᱫ ᱞᱮᱠᱟ ᱜᱤᱫᱟ.ᱨᱠᱚ ᱛᱟᱭᱮ ᱦᱟᱨᱟᱵᱩᱨᱩ ᱟᱠᱟᱫ ᱠᱚᱣᱟ ᱟᱨ ᱛᱤᱢᱤᱱ ᱱᱟᱦᱟᱪᱟᱨ,ᱠᱚᱪᱞᱚᱸᱰ ᱥᱟᱦᱟᱣ ᱟᱛᱮ ᱪᱟᱞᱟᱠ  ᱠᱟ.ᱣᱰᱤ-ᱢᱚᱦᱟᱡᱚᱱ ᱥᱟᱶ ᱞᱟ.ᱲᱦᱟ.ᱭ ᱠᱟᱛᱮ ᱡᱤᱣᱤᱫ ᱡᱤᱵᱚᱱᱠᱚ ᱠᱷᱟᱱᱰᱟᱣ ᱟᱠᱟᱫ-ᱟ,ᱚᱱᱟᱜᱮ ᱱᱚᱶᱟ ᱯᱷᱤᱞᱢᱨᱮ ᱩᱫᱩᱜ ᱥᱚᱫᱚᱨ ᱟᱠᱟᱱᱟ ᱾ 

ᱨᱟᱫᱷᱟ,ᱟᱡᱟᱜ ᱢᱮᱦᱱᱚᱛ,ᱱᱤᱥᱴᱷᱟ. ᱥᱟᱶᱛᱮ ᱢᱤᱫ ᱵᱮᱵᱤ-ᱞᱮᱠᱟᱱ ᱯᱟᱴ ᱡᱷᱟᱞᱠᱟᱣ ᱟᱠᱟᱱᱟᱭ,ᱡᱟᱦᱟᱸ ᱫᱚ ᱢᱤᱫ  ᱥᱤᱧᱚᱛ ᱛᱤᱨᱞᱟ. ᱦᱚᱯᱚᱱᱟᱜ ᱜᱩᱱᱜᱮ ᱯᱷᱚᱴᱮᱞ ᱟᱠᱟᱱᱟ ᱟᱨ ᱢᱩᱪᱟ.ᱫᱨᱮ ᱨᱟᱫᱷᱟ  ᱵᱷᱟ.ᱞᱟ.ᱭ ᱞᱟ.ᱜᱤᱫ ᱟᱡᱤᱡ ᱵᱟ.ᱲᱤᱡ-ᱟᱠᱟᱱ (ᱜᱩᱱᱰᱟ) ᱦᱚᱯᱚᱱ ᱱᱤᱡᱮ ᱜᱮᱭ ᱱᱟᱥ ᱟᱠᱟᱫᱮᱭᱟ ᱟᱨ ᱦᱟᱞᱮᱜᱮ ᱯᱷᱩᱨᱜᱟ.ᱞ ᱟᱠᱟᱱ ᱫᱤᱥᱚᱢ ᱨᱮᱭᱟᱜ ᱡᱷᱚᱞᱚᱠ ᱥᱟᱢᱟᱝ ᱞᱮᱱ ᱛᱟᱦᱮᱸᱱ ᱾

ᱱᱚᱶᱟ ᱯᱷᱤᱞᱢ ᱨᱮᱭᱟᱜ ᱧᱩᱛᱩᱢ ᱫᱚ ᱑᱙᱒᱗ ᱥᱟᱞ ᱨᱮᱭᱟᱜ ᱯᱳᱞᱮᱢᱤᱠᱟᱞ (:en:polemical) ᱢᱳᱫᱚᱨ ᱤᱱᱰᱤᱭᱟ ᱯᱚᱛᱚᱵ ᱠᱷᱚᱱ ᱦᱟᱛᱟᱣ ᱟᱠᱟᱱᱟ,ᱡᱟᱦᱟᱸ ᱫᱚ ᱟᱢᱮᱨᱤᱠᱟᱱ ᱚᱱᱚᱞᱤᱭᱟ. ᱠᱟᱛᱷᱮᱨᱤᱱ ᱢᱟᱭᱳ (Katherine Mayo) ᱚᱞ ᱞᱮᱫ ᱛᱟᱦᱮᱸᱱ ᱟᱨ ᱱᱚᱶᱟᱨᱮ ᱥᱤᱧᱚᱛ ᱞᱟᱠᱪᱟᱨ ᱨᱮᱭᱟᱜ ᱥᱚᱥᱱᱚᱜ ᱯᱷᱚᱴᱮᱞ ᱟᱠᱟᱱᱟ ᱾ ᱯᱷᱤᱞᱢ ᱫᱚ (ᱵᱚᱢᱵᱮ) ᱨᱮᱭᱟᱜ ᱢᱮᱦᱵᱩᱵᱽ ᱥᱴᱩᱰᱤᱭᱳ (:en:Mehboob Studios) ᱨᱮ ᱥᱟᱯᱲᱟᱣ ᱞᱮᱱ ᱛᱟᱦᱮᱸᱱ ᱟᱨ ᱢᱚᱦᱟᱨᱟᱥᱴᱨᱚ,ᱜᱩᱡᱽᱨᱟᱴ, ᱩᱛᱚᱨ ᱯᱨᱚᱫᱮᱥ ᱨᱮᱭᱟᱜ ᱟ.ᱛᱩ-ᱴᱚᱞᱟ ᱨᱮ ᱥᱩᱴᱤᱝ ᱟᱠᱟᱱᱟ ᱾ ᱱᱚᱶᱟ ᱨᱮᱭᱟᱜ ᱥᱮᱨᱮᱧ ᱠᱚᱫᱚ ᱱᱚᱣᱥᱟᱫᱽ (:en:Naushad) ᱦᱚᱛᱮᱛᱮ ᱥᱟᱯᱲᱟᱣ ᱞᱮᱱ ᱛᱟᱦᱮᱸᱱ ᱾ ᱱᱚᱶᱟ ᱫᱚ ᱑᱙᱕᱗ ᱥᱟᱞ ᱚᱠᱴᱚᱵᱚᱨ ᱨᱮ ᱨᱤᱞᱤᱡᱽ ᱞᱮᱱ ᱛᱟᱦᱮᱸᱱ ᱟᱨ ᱱᱤᱛ ᱦᱟ.ᱦᱤᱡ ᱵᱳᱠᱥ ᱚᱯᱷᱤᱥ ᱨᱮᱭᱟᱜ ᱥᱚᱨᱮᱥ ᱟᱨ ᱦᱤᱴ ᱦᱤᱱᱫᱤ ᱯᱷᱤᱞᱢ ᱨᱮ ᱴᱷᱟᱶ ᱢᱮᱱᱟᱜ ᱛᱟᱭ ᱜᱮᱭᱟ ᱟᱨ ᱩᱱ ᱚᱠᱛᱚ ᱨᱮᱭᱟᱜ ᱡᱮᱛᱮ ᱠᱷᱚᱱ ᱰᱷᱮᱨ ᱠᱟ.ᱣᱰᱤ ᱟᱨᱡᱟᱣ ᱟᱠᱟᱫ ᱯᱷᱤᱞᱢ ᱛᱟᱦᱮᱸ ᱠᱟᱱᱟ ᱾ 
᱑᱙᱕᱗ ᱥᱟᱞ ᱨᱮᱭᱟᱜ ᱥᱚᱨᱮᱥ ᱯᱷᱤᱞᱢ ᱯᱷᱮᱭᱟᱨ ᱟᱣᱟᱨᱰ (Filmfare Best Film Award) ᱞᱟ.ᱜᱤᱱ ᱵᱷᱟᱪᱷᱚᱱ ᱞᱮᱱᱟ ᱟᱨ ᱥᱤᱧᱚᱛ ᱡᱟᱠᱟᱛ ᱥᱚᱨᱮᱥ ᱢᱮᱨᱤᱴ ᱯᱷᱤᱪᱚᱨ ᱯᱷᱤᱞᱢ ( All India Certificate of Merit for Best Feature Film) ᱢᱟ.ᱱ ᱦᱚᱸᱭ ᱧᱟᱢ ᱟᱠᱟᱫᱟ ᱾ ᱚᱱᱠᱟᱜᱮ ᱱᱟᱨᱜᱤᱥ ᱫᱚ ᱥᱚᱨᱮᱥ ᱟᱠᱴᱨᱮᱥ (Best Actress awards) ᱟᱨ ᱠᱷᱟᱱ ᱥᱟᱦᱮᱵᱽ ᱫᱚ ᱥᱚᱨᱮᱥ ᱫᱤᱥᱟ.-ᱩᱫᱩᱜᱤᱡ (Best Director awards) ᱠᱤᱱ ᱟᱢᱮᱴ ᱟᱠᱟᱫᱟ ᱾
ᱵᱟᱦᱨᱮ ᱡᱚᱱᱚᱲ 
https://en.wikipedia.org/wiki/Mother_India

ᱥᱟᱹᱠᱷᱭᱟᱹᱛ